שיחה:אמנות מזרחית

message: שמתי תבנית "חשיבות" על הערך, ובמקרה הזה לא רק כדי לדעת מה חשיבותו, אלא כדי לדעת אם בכלל יש דבר כזה. מי ברא את הקטגוריה הזו, "אמנות מזרחית"? האם היא מקובלת בשיח אקדמי? האם במדרשות לאמנות מכירים בזה כזרם ייחודי באמנות? האם יש משהו שמחבר בין האמנים ברשימה מלבד אג'נדה פוליטית? אני מתכוון לבקש גם ממשתמש:Talmoryair להביע את דעתו בסוגיה. אביעד המקורי • שיחה • בואו להתפעל 00:31, 19 ביוני 2008 (IDT)
replies: text: אממ... שאלה לא פשוטה. מצד אחד נראה כי אין הצדקה לקיום של ערך כזה אשר יבליט מספר מצומצם של אמנים (ולא משנה מי הם). הדבר יוביל לעיסוק גיניאולוגי ולשאלות כגון האם האמן המזרחי XXX עוסק בנושאים "מזרחיים" וכו'. מצד שני אכן היתה חשיבות לתחילת השיח על המזרחיים באמנות, כמו של הומואים, פמיניסטיות ושאר מיעוטים מקופחים. בשורה התחתונה אני מציע לשנות את השם למשהו בסגנון "מזרחיות באמנות ישראלית" או ייצוג מזרחי באמנות ישראלית" או אפילו "המזרח באמנות ישראלית" ואז אפשר להתחיל עוד מהאמנות הבצלאלית הציונית וכן להתמקד יותר בתערוכות, המהוות את מרכז ההצעות התרבותיות הללו, ופחות באמנים. talmoryair - שיחה 08:42, 19 ביוני 2008 (IDT)
replies: text: :במצבו הנוכחי זהו ערך מיותר.

text: :קודם כל, הערך גזעני מכיוון שהוא אינו עוסק באמת באמנות מזרחית אלא באמנים ממוצא מזרחי. באותה המידה ניתן היה לכתוב ערך על "אמנות של יהודים ממוצא רומני בישראל", "אמנות של יהודים ממוצא פולני בישראל" ו"אמנות של יהודים ממוצא גרמני בישראל". אמנות היא אמנות וכל עוד לא ניתן להצביע על מאפיינים המצדיקים סיווג לקטגוריה מיוחדת - יצירת סיווג כזה באופן מלאכותי היא גזענות (או מחקר מקורי במקרה הטוב). איני מוצא בערך דיון באיפיונים מייחדים לאמנות ה"מזרחית" שנבדלים ממאפיינים של אמנות פוסט-מודרנית למשל.

text: :יתר על כן, כפי שציין יאיר, הערך הוא בעצם ערך יחצ"ני העוסק באמנים עכשוויים שמרביתם לא היו יכולים להיכנס לוויקיפדיה במסגרת ערכים נפרדים עליהם עצמם ואינו מציג באופן רציני את ההיסטוריה של העיסוק באמנות אצל יהודים ממוצא מזרחי, את ההשפעות החיצוניות על אמנות זו (בהנחה שישנה קטגוריה כזו) ואת השפעתה שלה על השיח האמנותי בישראל ובעולם.

text: :לבסוף, שם הערך ישראלוצנטרי להחריד, שכן "אמנות מזרחית" בשיח הבינלאומי היא אמנות שמקורה במזרח הרחוק.‏ PRRP ■   שו"ת 20:05, 20 ביוני 2008 (IDT)
replies: text: :: במצבו הנוכחי - למחוק. אין חשיבות ואין ממש ערך. דרור - שיחה 01:05, 23 ביוני 2008 (IDT)
replies: text: :::הי לכולם, ראשית, אני מציעה לחברי המלומדים לקרוא את הקישורים כדי להבין (ממי שמצויים בתחום) שמדובר בקטגוריה קיימת ומחקיתה מויקיפדיה כמוה כסגירת עיניים למציאות. הטענה שמדובר באמנות גזענית אינה רצינית, (האם אמנות המקוטלגת כיהודית גזענית?). שנית, הדגש אינו על אמנים ממוצא מזרחי, אלא על אמנים היוצרים מתוך השיח המזרחי (רובם, אבל לא כולם ממוצא מזרחי, ואצרו תערוכות מכוננות בתחום גם יוצרים "אשכנזים"), אשר אמנותם מאתגרת את משמעות המזרחיות במרחב הארצישראלי. מדובר באמנים מעורכים ביותר, חלקם זכו בפרסים בארץ (כמו למשל ורד ניסים), חלקם מוכרים בעולם (מאיר גל) שיצירותיהם מוצגות תחת הקטגוריה הזאת בגלריות מוכרות וידועות (למשל בית האמנים, גלריית גורדון) וכו'. מלבד נגיעה בסוגיות הקשורות בזהות ומעמד, היצירה תחת קטגוריה נועדה לאתגר את מה שנתפס כהגמוניה של אמנות ישראלית המדירה את מי שנתפסו אחרים. שלישית, ברור שנדרשת עבודה על הערך, וכן, יתכן שיש מקום להגדיר אותו בשם שונה. בכל מקרה, אודה לכם אם תתנו קצת כבוד לידע ולמי שמכירים את התחום הזה לעומקו, ותאפשרו לעבוד על הערך שדורש זמן ומחשבה. יום טוב, שלומית 20:41, 23 ביוני 2008 (IDT)
replies: text: ::::מסכים עם פררפ. Poxsi - שיחה - בואו להרים בירה! 20:43, 23 ביוני 2008 (IDT)
replies: text: ::::: הטיעונים שלו היו תקפים לו היה מדובר בערך גמור. 21:17, 23 ביוני 2008 (IDT)
replies: text: ::::::דווקא לא. כל מילה שלו תקפה גם כרגע. אני לא רואה את חשיבותו של ערך כזה על פני ערכים כמו "אמנות של יהודים ממוצא רומני בישראל" שפררפ ציין. שמו של הערך שגוי, והוא "יחצני העוסק באמנים עכשוויים שמרביתם לא היו יכולים להיכנס לוויקיפדיה במסגרת ערכים נפרדים עליהם עצמם" כפי שפררפ ציין. כל זאת בלי שהערך גמור. Poxsi - שיחה - בואו להרים בירה! 21:20, 23 ביוני 2008 (IDT)

text: ::::::שלומית, כפי שאני רואה את הדברים, יש לך עוד יומיים להרחיב ולשפר את הערך כדי לשכנע אותנו שאנו טועים. אבל רמזו לך כבר כמה משתמשים שאינם יכולים להיחשד כמחקנים שהערך במצבו הנוכחי נראה כמו עבודת יחצנ"ות לאמנים ספציפיים ולא ערך רציני על סוגה אמנותית שיש לו מקום באנציקלופדיה. בכל מקרה אני עומד על כך ששם הערך ישונה. אמנות מזרחית היא מושג בינלאומי המתייחס לאמנות שמקורה בארצות מזרח אסיה. ‏ PRRP ■   שו"ת 21:24, 23 ביוני 2008 (IDT)

text: ::::קראתי את הקישורים שצירפת. הראשון מביא את הצירוף "אמנות מזרחית" פעם יחידה ובמרכאות כפולות כדי להתנגד לו. בשני הוא מוזכר רק פעם אחת, וגם שם מודגש שמדובר באמנים מזרחיים ולא בקטגוריה מובחנת לעצמה. גם הדברים שכתב יאיר, שהוא בהחלט מי שמצוי בתחום (ויותר ממך, אני מנחש), הציע כותרת שונה ונקודת מבט שונה לערך. אביעד המקורי • שיחה • בואו להתפעל 21:32, 23 ביוני 2008 (IDT)
thread_title: חשיבות

message: אני מציע למחוק או להעביר לארגז חול. אביעד המקורי • שיחה • בואו להצביע 12:45, 26 ביוני 2008 (IDT)
thread_title:  עבר שבוע והחשיבות לא הובררה.